प्रस्तावना-भारत की सबसे ऊंची मीनार के नाम से विख्यात कुतुबमीनार 238 फीट ऊंची बहुत प्राचीन इमारत है। यह राजधानी दिल्ली में रेलवे स्टेशन से 11 मील दूर दक्षिण में महरौली के पास स्थित है। प्राचीन काल में इस इमारत की सात मंजिलें थीं जिनमें से अब केवल पांच मंजिलें शेष हैं। इन पांच मंजिलों तक पहुंचने के लिए 378 सीढ़ियों को चढ़ना पड़ता है। पांचवीं मंजिल से दिल्ली का शहरी दृश्य भली-भांति देखा जा सकता है।